Björgunarbátur frá Slysavarnafélaginu Landsbjörg . Vísir / Vilhelm Björgunarbátar Slysavarnafélagsins Landsbjargar á Reykjanesi og í Hafnarfirði voru kallaðir út um klukkan tíu í kvöld vegna hvalavöðu sem væri í vandræðum við Útskálakirkju í Garði á Reykjanesi . Talið er að í vöðunni séu um fimmtíu hvalir sem eru komnir ansi nærri fjöru . Talið er að einhverjir séu jafnvel strandaðir . Davíð Már Bjarnason , upplýsingarfulltrúi Slysavarnafélagsins Landsbjargar sagði í samtali við fréttastofu að björgunarsveitarmenn væru á leið á vettvang og að umfangið væri ekki vitað með vissu . Bátar frá björgunarsveitum í Hafnarfirði og á Reykjanesi eru á leið á vettvang .